彭三元

彭三元 ， 字春浦 ， 湖南善化縣人 。 清朝軍事將領 。 道光二十七年 （ 1847年 ） 丁未科三甲武進士 。 以衛守備用 ， 借補千總 。 咸豐二年 （ 1852年 ） ， 太平軍進入湖南 ， 聯合天地會 ， 攻打東安 ， 彭三元偕署守備周祿兩次迎剿 。 三年 ， 論省城防堵之功 ， 用守備 。 侍郎曾國藩檄寶慶知府魁聯募勇千名 ， 分屬彭三元五百人 。 不久 ， 在茶陵 、 安仁平定江西泰和土匪 。 咸豐四年 （ 1854年 ） ， 隨副將塔齊布克復湘潭 。 此後轉戰湖南湖北 ， 累功升遊擊 、 參將 。 咸豐五年 （ 1855年 ） 二月 ， 武昌再次陷落 。 八月 ， 塔齊布病歿 ， 彭三元回援武昌 。 九月 ， 收復通城 ， 進師崇陽 ， 得記名以總兵用 。 不久敗於石達開部 ， 歿於戰陣 。 贈副將銜 ， 附祀塔齊布專祠 ， 諡勤勇 。 《 清史稿 · 忠義 》 有傳 。